یونیسیف وائي سیلاب ځپلې د سخت موسم سره مخ دي
د ملگرو ملتونو د ماشومانو د خیر ښیگړې ادارې یونیسیف وئیلې د پاکستان سیلاب ځپلې سیمو کې ماشومان د یخنۍ په وجه د ناروغو خطر سره مخ دي. یونیسیف ویئلې د ساړه وړاندې سیلاب ځپلې سیمو کې يي د ماشومانو د پاره گرمې جامې، کمبلې او د سکولونو د پاره گرمې خیمې ویشلې دي خو اوس هم په گنړه شمیره کې ماشومان د غیرمناسب خوراک او داروگانو کمي سره مخ دي. 
د پاکستان سیلاب ځپلې سیمو او په خصوصي توگه خیبرپوښتونخوا کې د راتلونکو ورځو حالاتو په حقله اسلام آباد کې میشته د یونیسیف د جنوبي اسیا د پاره د مواصلاتو مشره افسره سیره کرؤ وائي اوس او په راتلونکوې ورځو او هفتو کې هغوې د پاره د اندیښنې تر ټولولویه خبره داده چې ساړه به په خصوصي توگه د افغانستان پولې سره نزدې سیمو کې د ماشومانو د پاره د ناروغو خطرونه زیات کي. د وائس اف امریکا ډیوه ریډیو سره د اسلام اباد نه په ټیلې فون مرکه کې سیره کرؤ د یخنۍ په وجه ماشومانو کې د ناروغو حال څه داسې بیان کړو: : په ماشومانو کې داوس نه د سها ناروغۍ او غیر مناسب خوراک زیات شوی دی. داداسې علتونه دي چې په عامو حالاتو کې هم د ماشومانو د مرگ لوې سبب گرځې. سره کرؤ وائې: :د پاکستان د ماشومانو د پاره مسله لا ختمه نه ده. دې نور شکلونه اختیار کړې دي او ددوې د خیر ښیگړې د پاره باید په بیړنۍ توگه کار ووکړی شي. یونیسیف وائې سیلابونو د پاکستان پنځمه برخه تباه کړې وه او د ٢٠ میلینه نه زیات خلک يي متاثر کړې ؤ. داره وائي گنړ شمیر خلک تباه شوې سیمو ته ستانه شوې دي خو کورونه، پیسې او نه خوراک او د فصلونو کرلو صلاحیت لري. یونیسیف وائې په شمالي سیمو کې د ساړه واوره شورو شوې ده او هلته خلکو ته گرمې جامې او خوراک ورکړی کیږي چې دار نگ په راتلونکو سختو میاشتوددوې ژوند څه قدرې اسان کړی شي.